《步月 月下携小婢登锡山》
清代·董元恺

八九峰峦，十三娇小，相携月下芳姿。山空人静，玉臂倩扶持。

花弄影、浑身上下，风动竹、忽地惊疑。偏消受，一天清景，冷露湿鞋儿。

望梁溪城郭，恰幽辉皎洁，处处追随。扑流萤、微挥轻箑，倚翠袖、斜覆纤絺。

回船也，夫人犹自爱眠迟。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。